Skýrsla stjórnar Lögfræðingafélags Íslands fyrir aðalfund 22. maí 2019 1 . Fundargerð aðalfundar Lögfræðingafélags Íslands , 17. maí 2018 , að Álftamýri 9 , Reykjavík Jónína Lárusdóttir setti fundinn og gerði tillögu um Benedikt Bogason sem fundarstjóra og Eyrúnu Ingadóttur sem ritara . Var það samþykkt . 1 . Skýrsla stjórnar Jónína Lárusdóttir formaður flutti skýrslu stjórnar þar sem greint var frá starfsemi félagsins á starfsárinu . Sagði hún m.a. að fáir hádegisverðarfundir hefðu verið á árinu enda oft mikið framboð af þeim hjá öðrum . Lögð var meiri áhersla á aðra starfsemi s.s. heimsóknir til stofnana og svo var farin ferð á Vatnsnes á slóðir síðustu aftökunnar og sett upp ný réttarhöld í máli Agnesar , Friðriks og Sigríðar en þau tvö fyrrnefndu voru hálshöggvin á Þrístöpum árið 1830 . Þá var farið í námsferð til Parísar og Lagadagurinn , sem er sameiginlegt verkefni LÍ , LMFÍ og DÍ , haldinn með miklum sóma . Það nýmæli er nú í starfsemi félagsins að stofnaður hefur verið áhugahópur um orkurétt – Áorka og Höfundaréttarfélagið er komið sem undirdeild innan þess . Laganemum með BA próf gefst nú kostur á því að fá aukaaðild að félaginu og stefnt er að því að hlúa betur að því . Fundarstjóri bauð fundarmönnum að tjá sig um skýrslu stjórnar en enginn sá ástæðu til þess . 2 . Endurskoðaðir reikningar Lögfræðingafélags Íslands og Tímarits lögfræðinga lagðir fram Ólafur Þór Hauksson gjaldkeri kynnti framlagðan ársreikning vegna stafsársins og fór yfir helstu lykiltölur reikningsins sem og útskýringar sem honum fylgdu . Þá kynnti hann í fjarveru Þóru Hallgrímsdóttur ársreikninga Tímarits lögfræðinga . Reikningar voru þá bornir undir atkvæði og voru þeir samþykktir samhljóða . 3 . Kosning stjórnar og varastjórnar Jónína S. Lárusdóttir og Ólafur Lúther Einarsson ákváðu að hætta í stjórn . Í stað Jónínu var Ólafur Þór Hauksson kosinn formaður og Þóra Hallgrímsdóttir var endurkjörin varaformaður með lófaklappi . Aðrir voru kosnir í stjórn : Páll Þórhallsson , Katrín Smári Ólafsdóttir , Ragnheiður Bragadóttir , Hjördís Halldórsdóttir og Íris Arna Jóhannsdóttir . Varamenn í stjórn : Gísli Kr . Björnsson og Hilmar Gunnlaugsson . Þess má geta að Hjördís er í stjórn Höfundaréttarfélagsins og Íris Arna í stjórn FLF – félags lögfræðinga í fyrirtækjum . Þá er Hilmar Gunnlaugsson stofnandi Áorku en með því að fá þessa aðila í stjórn er verið að reyna tengja betur undirdeildir félagsins við stjórnina . Kjöri lokið samkvæmt lögum félagsins Fundarstjóri gaf Jónínu , fráfarandi formanni orðið og hún þakkaði stjórn og framkvæmdastjóra samstarfið á liðnum árum og sagði starfið hafa verið ótrúlega skemmtilegt . Hápunktur síðasta árs hefði verið ferðin á Vatnsnes og námsferð til Parísar eftirminnileg . Að því búnu fékk Ólafur Þór Hauksson , nýkjörinn formaður , orðið og þakkaði traustið sem honum var sýnt með kjörinu . Lögfræðingafélagið væri vel statt félag sem hefði tekið þá stefnu að þróast áfram , taka ákvarðanir til framtíðar með mannauð sinn . Að því búnu var fundi slitið . Ólafur Þór Hauksson var kosinn formaður á aðalfundi 2018 og Þóra Hallgrímsdóttir varaformaður . Á fyrsta fundi skipti stjórnin með sér verkum þannig að gjaldkeri er Páll Þórhallsson , framkvæmdastjóri Tímarits lögfræðinga er Íris Arna Jóhannsdóttir , ritari er Hjördís Halldórsdóttir og meðstjórnendur eru Katrín Smári Ólafsdóttir og Ragnheiður Bragadóttir . Á starfsárinu voru haldnir sex stjórnarfundir . 3 . Skrifstofa , framkvæmdastjórn og einstök verkefni Síðastliðinn vetur hefur skrifstofa Lögfræðingafélags Íslands verið opin á mánudögum frá kl. 15.00 - 18.00 en Eyrún Ingadóttir framkvæmdastjóri hefur sinnt félaginu utan skrifstofutíma aðra daga . Framkvæmdastjóri hefur undanfarin ár verið 25% starfshlutfalli eða í tíu tíma á viku . Ákveðið hefur verið að auka starfshlutfallið í 3 klst. á dag frá og með 1. september . Félagsmenn LÍ voru 17. maí 2019 eru 1435 ( 1411 ) . Þar af voru félagar í öldungadeild 223 ( 209 ) en allir sem verða 65 ára á árinu verða sjálfkrafa félagar . Félagar í FLF - Félagi lögfræðinga í fyrirtækjum voru 98 ( 96 ) , í Áorku , áhugafélagi um orkurétt 87 ( 68 ) , og í Höfundaréttarfélaginu sem gekk til liðs við LÍ á árinu samtals 50 . Þá er Skattaréttarfélagið að ganga til liðs við LÍ um þessar mundir en það á eftir að gefa upp fjölda félagsmanna . Þá eru 18 félagsmenn með aukaaðild þar sem þeir uppfylla ekki menntunarkröfur um fulla aðild , sem er meistaragráða í lögfræði . Áskrifendur að prentuðu Tímariti lögfræðinga eru 415 ( 430 ) en þar af eru 242 ( 250 ) félagsmenn í LÍ . Boðið er upp á rafrænar áskriftarleiðir í gegnum heimasíðu TL og í gegnum Fonsjuris . Alls 26 ( 33 ) eru með áskrift í gegnum vefinn FonsJuris . 71 ( 70 ) er áskrifandi að rafrænni útgáfu TL í gegnum vefverslun en áskriftarverð fer eftir fjölda lögfræðinga á stofu eða í stofnun . • 38 ( 42 ) eru með einstaklingsáskrift • 14 ( 13 ) með áskrift fyrir 2 - 5 lögfræðinga stofu / stofnun . • 19 ( 15 ) með áskrift fyrir fleiri en 6 lögfræðinga . Þess má geta að stofnanir og fyrirtæki sem eru með mjög marga lesendur , s.s. Alþingi , Seðlabankinn , Háskólinn í Reykjavík og Arion banki greiða hærri upphæð fyrir áskrift . Ný heimasíðaRáðist var í gerð nýrrar heimasíðu og vefverslunar á árinu og var samið við Advania um verkefnið . Var hún send í loftið í september . 4 . Fundir , heimsóknir og ferðir Á starfsárinu voru haldnir fjórir viðburðir , farið í þrjár heimsóknir og Lagadagurinn 2019 haldinn í samstarfi við LMFÍ og DÍ að venju . 4.1 MálfundirSamtal um siðmennningu Í lok maí var félagið með hádegisverðarfund ásamt LMFÍ og DÍ um #metoo byltinguna sem var sóttur af um 80 manns undir yfirskriftinni Samtal um siðmenningu : #metoo byltingin og lögfræðingastéttin . Kynningarfundur fyrir laganema Þann 11. október sl. stóð Lögfræðingafélag Íslands fyrir kynningarfundi fyrir laganema háskólanna fjögurra um þau störf sem lögfræðingar sinna í samfélaginu . Kynningarfundurinn var haldinn í samstarfi við Arion banka og voru um 90 laganemar viðstaddir - ýmist í salnum eða í fjarfundi . Auk þess að kynna störf sín gáfu lögfræðingarnir laganemum góð ráð fyrir framtíðina . Lögfræðingarnir sem kynntu störf sín starfa í fjármálafyrirtæki , háskóla , fyrirtæki , stjórnsýslu , ríkisstofnun , lögmennsku , dómskerfi og saksóknara . Þetta voru Jónína Sigrún Lárusdottir framkvæmdastjóri lögfræðisviðs Arion banka , Ólafur Þór Hauksson héraðssaksóknari , Þóra Hallgrímsdóttir sérfræðingur hjá lagadeild Háskólans í Reykjavík , Páll Þórhallsson skrifstofustjóri hjá forsætisráðuneytinu , Hjördis Halldórsdóttir lögmaður hjá lögmannsstofunni LOGOS , Ragnheiður Bragadóttir dómari við Landsrétt , Valgeir Þór Þorvaldsson lögfræðingur hjá útlendingastofnun og Hildur Sif Haraldsdóttir forstöðumaður lögfræðiráðgjafar VÍS . Innleiðing þriðja orkupakkans Fundur um hvort innleiðing þriðja orkupakkans myndi þýða skerðingu á forræði íslenskra stjórnvalda í orkumálum var haldinn 27. nóvember í samstarfi við LÍ . Hver er tilgangur birtinga dóma á netinu ? Var yfirskrift fundar sem LÍ stóð fyrir í samstarfi við Lögmannafélag Íslands og dómstólasýsluna 28. Nóvember . Fundaröð sem ekki varð Mikið var reynt að fá lögfræðinga til að vera með í fundaröð vegna tíu ára frá efnahagshruni en þrátt fyrir margar tilraunir virtist enginn vilja tjá sig um þau mál að sinni . Hugmyndir voru uppi um fundarefni eins og : „ Tíu ár frá hruni : Blessaði Guð Ísland ? “ „ Hvernig stóðst réttarvörslukerfið álagið ? “ „ Áhrif hruns á stjórnsýslu og stjórnkerfi , hafa reglur breyst til að koma í veg fyrir efnahagshrun til framtíðar ? “ Er vonandi hægt að ræða þessi atriði þegar 20 ár verða liðin frá hruni . 4.2 HeimsóknirÁ vormisseri var haldið áfram að bjóða félagsmönnum að heimsækja fyrirtæki og stofnanir . Aðsókn að heimsóknum sem þessu hefur dalað mjög og hefur verið ákveðið að hætta með þær nema að vel athuguðu máli . Heimsókn til dómstólasýslunnar var farin 30. janúar . Benedikt Bogason formaður stjórnar dómstólasýslunnar tók á móti hópnum og kynnti stofnunina en 15 komu í heimsóknina . Heimsókn í Kviku banka var farin í samstarfi við FLF – félag lögfræðinga í fyrirtækjum 15. mars . Íris Arna Jóhannsdóttir forstöðumaður skipulagsþróunar samstæðu og Lilja Jensen yfirlögfræðingu tóku á móti 23 þátttakendum í heimsókninni . Heimsókn í Landsvirkjun í samstarfi við Áorku var farin 2. maí . Ragna Árnadóttir aðstoðarforstjóri tók á móti 15 lögfræðingum . 4.3 NámsferðirÁkveðið var að efna til námsferðar 2. - 10. nóvember 2019 til Marokkó . Auk framkvæmdastjóra eru í undirbúningsnefnd þeir Benedikt Bogason fv. formaður LÍ , Kristján Andri Stefánsson sendiherra Íslands í Marokkó og fv. formaður LÍ ásamt Gísla Kr . Björnssyni lögmanni og ræðismanni Marokkó á Íslandi en hann er jafnframt varamaður í stjórn . Undirbúningur stendur nú yfir og hafa 65 líst áhuga á því að fara . 4.4 LagadagurinnLagadagurinn , sameiginlegt málþing LÍ , LMFÍ og DÍ , var haldinn í ellefta sinn föstudaginn 29. mars 2019 í Hörpunni . Fyrir hönd LÍ sátu Íris Arna Jóhannsdóttir og Valgeir Þór Þorvaldsson í lagadagsnefnd ásamt framkvæmdastjóra . Að þessu sinni var boðið upp á þrjár málstofur fyrir og eftir hádegi . Málstofur og rökstólar 1 . Tjáningar - , fjölmiðla - og upplýsingafrelsi . 2 . Úrlausn ágreiningsmála utan dómstóla : Raunhæfur valkostur við lausn réttarágreinings ? 3 . Yfirstjórnunar - og eftirlitsheimildir stjórnvalda : Samspil ráðherra og sjálfstæðra úrskurðarnefnda . 4 . Hádegi : Áhrif dóms MDE á Landsrétt – stöðumat og ýmis praktísk úrlausnarefni . 5 . Rannsókn og meðferð kynferðisbrotamála : Hvað má betur fara í íslensku réttarkerfi ? 6 . Ábyrgð og réttaröryggi stjórnenda og stjórnarmanna með hliðsjón af dómum um umboðssvik . 7 . Örmálstofur I. Ný lög um aðgerðir gegn peningaþvætti og fjármögnun hryðjuverka . II . Höfundaréttur og gervigreind . III . Allt er vænt ssem vel er grænt , en hvað eru græn skuldabréf ? IV . Brexit . Alls tóku 460 þátt í dagskrá Lagadagsins að þessu sinni . Um kvöldið var haldin sameiginleg árshátíð félaganna með kvöldverði , skemmtidagskrá og dansleik . Veislustjórar voru stuðboltarnir Auður Björg Jónsdóttir og Eggert Páll Ólason . Páll Óskar Hjálmtýsson hélt svo uppi stuðinu . Alls voru 450 þátttakendur . Þá tóku 42 þátt í málstofum sem framsögumenn , stjórnendur eða í þátttakendur pallborðsumræðum . Lögfræðingafélagið sendir félagsmönnum reglulega tölvupósta þar sem auglýstir eru þeir viðburðir sem í boði eru hverju sinni í samfélagi lögfræðinga . Einnig heldur félagið úti heimasíðu og Facebook síðu . Síðan hefur gefið góða raun en hún er opin öllum , hvort sem þeir eru félagsmenn eða ekki . Um 1235 ( 1151 ) manns „ líkar “ síðan og fylgjast þannig með öllu sem þar er sett inn . Einnig er félagið skráð á Linked-In . Tímarit lögfræðinga kemur út fjórum sinnum á ári . Hafsteinn Þór Hauksson var ritstjóri fyrstu þriggja hefta ársins en þá tók Ragnhildur Helgadóttir við ritstjórn . Fyrstu 53 árgangar Tímarits lögfræðinga fást ókeypis á www.timarit.is en aðrir árgangar fást keyptir á skrifstofu eða í vefverslun á heimasíðu félagsins www.logfraedingafelag.is . Auk þess fást þau til sölu í gegnum vefinn www.Fonsjuris.is . 6.1 Norræn systurfélög Framkvæmdastjóri fer árlega á fund skrifstofa norrænu lögfræðingafélaganna sem var að þessu sinni haldinn í Noregi . Samstarf sem þetta er afar mikilvægt fyrir lítil félög eins og LÍ þar sem hægt er að leita í reynslubrunn stærri systurfélaga og hugmyndir að þróun félagsstarfsins vakna . 7 . Undirdeildir Lögfræðingafélags ÍslandsÁ síðastliðnu ári bættist eitt undirfélag við innan LÍ og eru þau því orðin fimm ; öldungadeild , FLF -félag lögfræðinga í fyrirtækjum , Áorka – áhugafélag um orkurétt , Höfundaréttarfélag Íslands og Skattaréttarfélag Íslands . Þetta form hefur gefist vel þar sem lítil áhugafélög hafa fengið ýmsa þjónustu s.s. varðandi félagaskrá og undirbúning funda og atburða . Allir sem eru í undirfélögunum þurfa að vera félagar í LÍ og samstarf sem þetta hefur víkkað út starfsemi félagsins . 7.1 Öldungadeild Lögfræðingafélags ÍslandsÍ öldungadeild eru nú 223 félagar en allir sem verða 65 ára á árinu eru sjálfkrafa settir í félagið og fá póst þar um á haustin . Ef þeir biðjast undan veru í deildinni þá er að sjálfsögðu orðið við því . Starfsárið 2018 - 2019 var Logi Guðbrandsson formaður en Ellert B. Schram og Ásdís Rafnar í stjórn . Í varastjórn voru Bogi Nilsson , Þorsteinn Skúlason og Ingibjörg Benediktsdóttir . Aðalfundur var haldinn hér á undan þessum fundi og var stjórn endurkjörin að því undanskyldu að Guðríður Þorsteinsdóttir var kosin í varastjórn í stað Ingibjargar Benediktsdóttur . Að jafnaði hittist öldungadeild LÍ einu sinni í mánuði yfir vetrartímann . Á síðasta starfsári voru haldnir sex fundir og voru þátttakendur á bilinu sex til 14 . Nokkurt áhyggjuefni hefur verið léleg fundarsókn og þarf stjórn að velta fyrir sér hvernig hægt sé að virkja fleiri félagsmenn á næsta starfsári . Fundir : 17. okt : Meginstef í þróun þjóðaréttar frá því Ísland varð fullvalda ríki : Fyrirlesari : Davíð Þór Björgvinsson dómari við Landsrétt . 12 félagar mættu . 18. des : Heimsókn í dómstólasýsluna . Benedikt Bogason formaður stjórnar og Ólöf Finnsdóttir framkvæmdastjóri tóku á móti aðeins fimm félögum . 23. jan. : Hinir útvöldu : Sagan af því þegar Ísland varð sjálfstætt ríki árið 1918 . Fyrirlesari Gunnar Þór Bjarnason sagnfræðingur . 12 félagar mættu . 20. feb. : Dauði geirfuglsins . Fyrirlesari : Gísli Pálsson prófessor í mannfræði . Sjö félagar mættu . 13. mars : Brot úr réttarsögu : Konungur í tvennum líkama og á faraldsfæti . Fyrirlesari : Viðar Pálsson sagnfræðingur . 14 félagar mættu . 22. maí : Aðalfundur og erindi : Ingólfur B. Kristjánsson og Aðalsteinn Júlíus Magnússon , forsvarsmenn www.hlusta.is segja frá tilurð og starfsemi hljóðbókaútgáfunnar . 7.2 FLF - Félag lögfræðinga í fyrirtækjumÍ FLF eru nú 98 félagar . Stjórn FLF var skipuð á aðalfundi 2018 og samanstendur af : Árni Sigurjónsson ( Marel ) , Birna Hlín Káradóttir ( Fossar ) , Arna Grímsdóttir ( Reitir ) , Íris Arna Jóhannsdóttir ( Kvika ) , Guðríður Svana Bjarnadóttir ( Marel ) . Varamenn : Tómas Eiríksson ( Össur ) og Ingunn Agnes Kro ( Skeljungur ) . Stjórn var kosin til tveggja ára aðalfundi 2018 . Stjórn hittist að jafnaði mánaðarlega , nema yfir sumartímann . Einnig eru regluleg samskipti með tölvupósti milli funda . Helstu viðburðir á vegum félagsins á starfsárinu : • Hádegisfundur um hjá Háskólanum í Reykjavík í október 2018 um 10 velgengnisvörður . Fyrirlesari var Björgvin Ingi Ólafsson sem sagði sögur af farsælu fólki og tvinnaði við framaráð fyrir framsækið fólk sem er að koma út á vinnumarkaðinn , vill breyta til eða hefur áhuga á að efla sig á vinnumarkaðnum sem stjórnendur í framtíðinni . • Heimsókn til Kviku í mars 2019 , þar sem Íris Arna Jóhannsdóttir , forstöðumaður skipulagsþróunar samstæðu og Lilja Jensen , yfirlögfræðingur kynntu starfsemi bankans . Félagið átti fulltrúa í Lagadagsnefnd þar sem sjónarmiðum og áhugasviðum félagsmanna var komið til skila . Dagurinn tókst vel , var afar vel sóttur og voru nokkrar málstofur þar sem farið var yfir málefni sem bera hátt í störfum félagsmanna FLF , m.a . Ábyrgð og réttaröryggi stjórnenda og stjórnarmanna , Umboðssvik og í örmálstofum : Peningaþvætti , Höfundarréttur og gervigreind og Allt er vænt sem vel er grænt – en hvað eru græn skuldabréf ? Fleiri viðburðir hafa verið í deiglunni en ekki gefist tími til að halda , þeir munu vafalaust bíða næsta starfsárs . 7.3 ÁORKA – áhugafélag um orkuréttÍ ÁORKU eru 87 félagar . Fundur um hvort innleiðing þriðja orkupakkans myndi þýða skerðingu á forræði íslenskra stjórnvalda í orkumálum var haldinn 27. nóvember í samstarfi við LÍ . Um 30 manns mættu á fundinn . Að loknum fundi var haldinn stofnfundur Áorku og mættu 15 manns á hann . Eftirfarandi voru kosin í stjórn : Hilmar Gunnlaugsson lögmaður hjá Sókn , formaður , Elín Smáradóttir lögfræðingur Orkuveitu Reykjavíkur , Kristín Haraldsdóttir dósent við lagadeild Háskólans í Reykjavík , Hanna Björg Konráðsdóttir lögfræðingur hjá Orkustofnun og Baldur Dýrfjörð lögfræðingur hjá Samorku skipi stjórn . Þá setti félagið sér lög sem eru aðgengileg á heimasíðu LÍ ásamt stofnfundargerð . Áorka hélt fund 12. apríl í Húsi verslunarinnar atvinnulífsins , Borgartúni , þar sem rætt var um þriðja orkupakkann og hvort hann stæðist stjórnarskrá . Um 20 manns sótti fundinn . Heimsókn í Landsvirkjun í samstarfi við Áorku var farin 2. maí . Ragna Árnadóttir aðstoðarforstjóri tók á móti 15 lögfræðingum . Stjórn ÁORKU hefur haldið þrjá stjórnarfundi frá kjöri . 7.4 . Höfundaréttarfélag ÍslandsÍ Höfundaréttarfélaginu eru 50 félagar . Í stjórn eru Gunnar Guðmundsson lögmaður , formaður , Guðrún Björk Bjarnadóttir framkvæmdastjóri Stefs , Rán Tryggvadóttir , Erla S. Árnadóttir og Tómas Þorvaldsson . Hjördís Halldórsdóttir er framkvæmdastjóri félagsins . Aðalfundur Höfundaréttarfélagsins var haldinn fimmtudaginn 7. febrúar 2019 . Að loknum aðalfundarstörfum kynnti formaður dagskrá Norræna höfundaréttarþingsins 2019 og framkvæmdastjóri kynnti dóm Hæstaréttar í málinu nr. 329 / 2017 , Sýn hf. gegn Símanum hf . Höfundaréttarfélagið hélt fræðslufund 2. maí sl. þar sem Helga Melkorka Óttarsdóttir lögmaður og Dr. Rán Tryggvadóttir fjölluðu um samspil höfundaréttar og Evrópuréttar . 7.5 Skattaréttarfélag Íslands Í Skattaréttarfélaginu eru 71 félagsmaður . Félagið gerðist undirdeild LÍ skömmu fyrir aðalfund og á eftir að skila inn lista yfir félagsmenn . Formaður þess er Elín Árnadóttir lögmaður en aðrir í stjórn eru Ásmundur G Vilhjálmsson , Ingibjörg Ingvadóttir , Soffía Eydís Björgvinsdóttir , Guðmundur Skúli Hartvigsson og Ólafur Kristinsson . Þann 31. janúar hélt félagið félagsfund þar sem rætt var um nýgerðar breytingar í skattkerfinu . 8 . Annað 8.1 Mentorprógramm fyrir nýútskrifaða lögfræðinga Djoef í Danmörku hefur um margra ára skeið verið með sérstakt mentorprógramm fyrir nýútskrifaða lögfræðinga og LÍ ákvað að ýta úr vör svipuðu prógrammi . Hugmyndin er sú að bjóða lögfræðingum sme eru ekki með tengsl í lögfræðingastétt að fá mentor í eitt ár . Á þessum tíma hittast þeir fjórum til sex sinnum og ræða um starf viðkomandi lögfræðings sem og það sem hann er að velta fyrir sér . Þar sem verið var að prufa prógrammið í fyrsta sinn var ákveðið að hafa fáa mentora og „ lærlinga “ . Hjördís Halldórsdóttir , Íris Arna Jóhannsdóttir , Gísli Kr . Björnsson , Þórunn Guðmundsdóttir og Dögg Pálsdóttir tóku að sér að leiðbeina sex ungum lögfræðingum . Prógrammið byrjaði með því að hópnum var boðið á happy hour eitt fimmtudagssíðdegi til þess að kynnast og fara yfir þær fáu reglur sem settar hafa verið . Einnig var stofnaður hópur á Facebook . 8.2 Siðareglur félagsinsStjórn ræddi um hvort ástæða væri til að setja siðareglur félagsins . Skoðanir voru skiptar meðal stjórnarmanna , m.a. í ljósi tilgangs Lögfræðingafélagsins sem er áhugafélag lögfræðinga , fyrst og fremst .